# data[].attributes.body
Us proposo aquesta activitat, per tal de continuar amb el treball de la lectoescriptura i adonar-nos que el fet d'escriure ens serveix per comunicar, per informar...

A casa tenim diferents estances. Ens agradaria penjar un rètol a la porta de cadascuna. Què us sembla si agafem cartellets i escrivim el nom de cada estança? Després el podem decorar i penjar al lloc corresponent. Segur que queden molt macos!

# data[].attributes.body
Per continuar amb les matemàtiques manipulatives, farem un treball de simetria.
Per realitzar aquesta activitat necessiteu objectes que tingueu per casa repetits, com ara colors, coberts, taps, peces de construcció… Un cop tingueu el material, heu de dividir l’espai en què treballareu en 2 parts iguals, mitjançant una ratlla. A una banda de la ratlla crearem una o vàries figures amb diferents formes i colors que haurem de reproduir exactament igual a l’altre costat de la ratlla.

# data[].attributes.body
Sé que us agrada moltíssim retallar. Així que, per tal de practicar amb les tisores, us proposo agafar tubs de paper de WC i/o cuina per crear personatges animats. Dibuixeu les cares amb un retolador, i a la vora enganxareu fulls blancs o de colors en tires, simulant el cabell (veieu l’exemple de la imatge).

Una vegada tinguem els nostres personatges, els podem tallar el cabell al nostre gust. Segur que queden molt divertits.

# data[].attributes.attachment_link.readable_text
Joc de consciència fonològica

Escolta amb atenció

P

Comença

ESCOLTA i decideix

PALA

PALA

ESCOLTA i decideix

EINES

ESCOLTA i decideix

EINES

ESCOLTA i decideix

PA

PA

ESCOLTA i decideix

Poma

Poma

ESCOLTA i decideix

Papallona

Papallona

ESCOLTA i decideix

ESPASA

ESPASA

ESCOLTA i decideix

Gat

Gat

ESCOLTA i decideix

paperera

paperera

ESCOLTA i decideix

Cullera

Cullera

ESCOLTA i decideix

Pastanaga

Pastanaga

ESCOLTA i decideix

mapa

mapa

ESCOLTA i decideix

pastís

pastís

ESCOLTA i decideix

llet

llet

ESCOLTA i decideix

serp

serp

ESCOLTA i decideix

pop

pop

ESCOLTA i decideix

ànec

ànec

Torna a començar

T'has esforçatmoltíssim!!

P

Felicitats

# data[].attributes.attachment_link.title
PARAULES AMB LA LLETRA P by Laia Blanco on Genially

# data[].attributes.attachment_link.description
Joc de consciència fonològica Escolta amb atenció P Comença ESCOLTA i decideix PALA PALA ESCOLTA i decideix EINES ESCOLTA i decideix EINES ESCOLTA i decideix PA PA ESCOLTA i decideix Poma Poma ESCOLTA i decideix Papallona Papallona ESCOLTA i decideix ESPASA ESPASA ESCOLTA i decideix Gat Gat ESCOLTA i decideix paperera paperera ESCOLTA i decideix Cullera Cullera ESCOLTA i decideix Pastanaga Pastanaga ESCOLTA i decideix mapa mapa ESCOLTA i decideix pastís pastís ESCOLTA i decideix llet llet ESCOLTA i decideix serp serp ESCOLTA i decideix pop pop ESCOLTA i decideix ànec ànec Torna a començar T'has esforçatmoltíssim!!

# data[].attributes.attachment_link.title
PARAULES AMB LA LLETRA M by Laia Blanco on Genially

# data[].attributes.attachment_link.description
Discover more about PARAULES AMB LA LLETRA M ✌️ - Personalized

# data[].attributes.body
Us proposo aquesta activitat per treballar el so de les vocals en la posició inicial de les paraules. Necessitareu 5 fulls, un per cada lletra. A cada full haureu d’escriure una lletra: A, E, I, O, U.
Un cop les tingueu totes preparades, haureu de buscar per casa algun objecte que comenci per alguna de les vocals. Si en trobeu algun, l’agafeu i el poseu a sobre del full amb la lletra corresponent. Si no en trobeu cap, podeu pensar alguna paraula que comenci per alguna de les vocals, i fer-ne el dibuix.

Aneu practicant amb els sons de les vocals, i així continuem el treball que hem començat a fer a l’escola.

# data[].attributes.body
En aquesta activitat jugarem amb les formes geomètriques planes i, per fer-ho, us proposo realitzar una composició ben divertida, una pizza!

Per portar a terme l'activitat, haureu de dibuixar i retallar cercles, quadrats, rectangles i triangles de diferents colors, amb qualsevol material que tingueu a casa, papers, goma eva, cartolina, etc. Podeu buscar objectes a casa que tinguin aquestes formes i
resseguir-los.

Després, busqueu un full, cartró o cartolina que serveixi de base de la vostra pizza i aneu enganxant les diferents formes.

Segur que passareu una estona ben entretinguda!

Us deixo un vídeo amb un exemple que com podeu fer la pizza, i un joc per practicar amb les formes geomètriques.

# data[].attributes.attachment_link.title
PIZZA GEOMÉTRICA: Actividad con figuras geométricas para niños de preescolar

# data[].attributes.body
Video: Playing in the snow (Baby triplets!)

Watch the attached video and try to repeat the words at the end of the video: snow, a snowman, two eyes, a mouth, a nose, a scarf and a hat.

ACTIVITAT D’ANGLÈS:

Vídeo: Playing in the snow (Baby triplets!)

Mireu el vídeo adjunt i proveu de repetir les paraules del final del vídeo: snow (neu), a snowman (ninot de neu), two eyes (dos ulls), a mouth (boca), a nose (nas), a scarf (bufanda) and a hat (gorro).

# data[].attributes.body
Per practicar l'escriptura de números, us proposo una activitat que segur que us agrada molt.

Busqueu una safata i a dins col·loqueu farina, sal, sorra, llegums, petites pedres, arròs... (o allò que tingueu a casa).

Es tracta d'escriure amb el dit els números que coneixeu (1-5, i tots els que vulgueu). Recordeu quina és la direccionalitat adequada per realitzar els diferents grafismes, i proveu tantes vegades com vulgueu.

Altres activitats que podeu fer a partir d’aquesta proposta són:

- Si heu posat farina/sa/sorra dins la safata, un cop fets els números podeu omplir-los amb llenties, macarrons, cigrons…

- Podeu practicar el traç de les lletres que vulgueu, i escriure noms i paraules.

- Podeu fer dibuixos.

- Podeu amagar petits tresors, donar-li voltes a la safata amb una cinta o cordill, i agafar aquests tresors amb l’ajut d’unes pinces.

# data[].attributes.body
Les lletres estan per tot arreu!
Aquesta activitat consisteix en confegir algunes paraules relacionades amb l’hivern a partir de les lletres que podem trobar al nostre entorn.

Demaneu als pares que  us escriguin a un full algunes paraules relacionades amb l’hivern: HIVERN, FRED, NEU, GORRO, ABRIC, GUANTS, BUFANDA… Busqueu les lletres d’aquestes paraules als diaris, revistes, prospectes, allò que tingueu per casa. Un cop les trobeu, agafeu unes tisores i les retalleu. Les aneu reservant a la taula, i quan ja tingueu totes les lletres d’una paraula, les enganxeu a sota del model que us han donat els pares. Guardeu bé la vostra feineta! La podreu portar a l’escola la setmana que ve, i si voleu, ens la podeu ensenyar en la següent reunió.

# data[].attributes.body
Ha arribat l’hivern, i també el fred i la neu. Tot i que fa molt de fred, a Cubelles no tenim mai  neu. Per això us proposo fer un experiment i crear la neu. Us agradaria saber com? Pareu molta atenció: per fer la neu necessitareu un recipient, un got, aigua freda (del congelador, però sense que arribi a congelar-se) i bicarbonat sòdic.

Ompliu d’aigua una ampolla de plàstic, i poseu-la al congelador una estona. En un recipient afegiu el bicarbonat sòdic, i mica en mica aneu afegint l’aigua freda. Les proporcions que necessiteu són 3 gots de bicarbonat per cada got d’aigua. Barregeu tot fins que aconseguiu tenir la textura semblant a la neu. I ja podeu jugar a fer formes, lletres, boles...!

Segur que aquest experiment us agrada molt, i que gaudireu moltíssim jugant amb la neu dins de casa.

# data[].attributes.body
Dibuixar és molt divertit i sé que us agrada moltíssim.

Per tal que ens demostreu que esteu fets uns grans artistes, us proposem fer un autoretrat. Per fer-ho, us haureu de posar davant d’un mirall: fixeu-vos molt bé en totes les parts de la vostra cara: la forma dels ulls, el seu color, els llavis, les orelles, si porteu arracades, si teniu pigues... Quan ja estigueu preparats comenceu a dibuixar-vos en un full. Segur que us queda genial!! Podeu fer el dibuix amb el material que vulgueu: colors, retoladors, aquarel·les, pintures....

Guardeu molt bé el vostre dibuix, perquè  quan tornem a l’escola el podreu guardar amb les vostres feinetes.

# data[].attributes.body
Avui us proposo crear lletres amb tubs de paper de WC i/o cuina per confegir paraules.

Agafeu els rotllos que trobeu per casa, i amb l’ajut dels pares/mares talleu-los en 4 o 8 parts, depenent del tamany del tub. A cadascun dels petits tubs haureu d’escriure una lletra diferent. Un cop tingueu les lletres preparades, ja podeu començar a confegir paraules. Podeu començar per les més familiars: el vostre nom, el nom del pare, el nom de la mare, dels avis... Si us atreviu, podeu provar de confegir algunes paraules noves, com per exemple els noms dels objectes que trobeu per casa.

Si no disposeu de tubs podeu fer servir altres materials: taps de plàstic, de suro, post-its... Podeu adaptar l’activitat tant com necessiteu, deixeu anar la imaginació.

# data[].attributes.body
Per continuar amb el treball de les matemàtiques manipulatives, farem activitats de comptatge i associació número-grafia.

Busquem un dau per casa. Si no en tenim cap el podem fabricar amb una casa en forma de cub (la podeu folrar amb paper).

Agafem petits objectes que ens puguin servir per comptar (agulles d’estendre, macarrons, peces de construcció...). Llencem el dau i col·loquem en algun lloc concret, tants elements com indica el dau.

Podem elaborar o agafar números que tinguem a casa i cada vegada que llencem el dau, a més de comptar els objectes, podem buscar el número corresponent.

I, si voleu, també podeu representar gràficament l’activitat, dibuixant els objectes amb el número corresponent al costat.

# data[].attributes.body
Per continuar amb el treball de les matemàtiques manipulatives, farem sèries amb qualsevol objecte que tinguem per casa. Podem fer sèries de 2 o de 3 elements. A la imatge trobeu un exemple amb forquilles, culleres...

Us adjunto el vídeo SÈRIES AMB PASTA, on hi ha un exemple de sèries fetes amb pasta. I enllaços per practicar sèries online (EN SERIE, JUGA AMB EL CUC, i SÈRIES GEOMÈTRIQUES).

# data[].attributes.body
Jugar amb les lletres és molt divertit!

Avui us proposo un joc que podeu fer amb tota la família. Per realitzar aquesta activitat necessitareu: fulls blancs o de colors, retoladors i colors variats, música i moltes ganes de jugar.

Primer de tot escriureu una lletra a cada full (preferentment vocals, i podeu anar afegint alguna consonant que sigui més familiar per ells, com les del seu nom). Podeu fer-les de colors, i decorar-les com més us agradi. Un cop tingueu les lletres preparades heu de col·locar-les repartides pel terra. Comença a sonar la música! Heu de ballar i passejar al voltant de les lletres. Quan la música pari, el pare/mare/adult que us acompanyi us dirà una paraula, i haureu de posar els peus a sobre de la seva lletra inicial. Pareu molta atenció i escolteu molt bé! Segur que ho sabreu fer molt bé.

Si voleu, podeu aprofitar algunes lletres i buscar per casa objectes que el seu nom comenci per alguna de les lletres que heu escrit.